廣州國際企業孵化器

係中國廣東廣州嘅科技創業管理同服務機構，2000年12月26號成立，位置喺黃埔區科學城，東靠掬泉路同聆雨路；南同西靠攬月路；北靠科學大道。

佢既係廣州市人民政府同埋開發區政府喺廣州科學城入面一齊出錢起嘅科技產業園區。目的係促進科技成果轉化同培養高新技術企業同企業家，幫中細型創新同創業型科技企業快速發展及提供優質創業環境。

園區西北角有條橋可以去到科學城玉樹公園、廣州科學城體育公園同尖峰嶺公園，係科學城山體綠道嘅終點。

史
 2000年12月：園區正式成立。
 2004年12月：俾廣東省科學技術廳認定為廣東科技人才基地。
 2005年12月：被列入留學人員廣州創業園廣州國際企業孵化器園區。
 2006年5月：俾中國民營科技促進會評審委員會評審做全國先進科技產業園。
 2006年12月：經國家科學技術部批准而成為國家高新技術創業服務中心。
 2009年10月：俾廣州市人民政府加做「廣州市勞動關係和諧工作園區」嘅稱呼。

類:廣州公司
類:廣州嘅創意園
類:黃埔區
類:廣州科學城